Babelscape/SREDFM huggingface dataset:
McLaren F1

Η McLaren F1 ήταν ένα σπορ υπεραυτοκίνητο (supercar) υψηλών επιδόσεων, που κατασκευάστηκε από τη βρετανική αυτοκινητοβιομηχανία McLaren Automotive, μεταξύ του 1993 και του 1998, και υπήρξε το πρώτο μη αγωνιστικό αυτοκίνητο στην ιστορία της Μακλάρεν. Επίσης, για αρκετά χρόνια έφερε τον άτυπο τίτλο του ταχύτερου μοντέλου παραγωγής, καθώς στις 31 Μαρτίου 1998 η τελική της ταχύτητα μετρήθηκε επίσημα στα 372 km/h (231 mph) με τον εργοστασιακό κόφτη των στροφών του κινητήρα στις 7.500 στροφές το λεπτό ενεργό, καθώς και στα 386,7 km/h (240,1 mph) στις 8.300 στροφές το λεπτό με τον κόφτη των στροφών ανενεργό, ενώ η επιτάχυνση στα 0-100 km/h ήταν 3,2 δευτερόλεπτα και στα 0-200 km/h ήταν 9,4 δευτερόλεπτα (μάλιστα αν δεν γίνει αλλαγή ταχύτητας από τον οδηγό νωρίτερα, η πρώτη από τις 6 σχέσεις φτάνει μέχρι τα 101 km/h). Μολονότι έχασε την πρωτιά το 2005 από τη γαλλική Bugatti Veyron, ωστόσο η F1 εξακολουθεί να διατηρεί έως και σήμερα τον τίτλο του ταχύτερου μοντέλου χωρίς καμία ενίσχυση με turbo ή με άλλο τρόπο υπερπλήρωσης του κινητήρα.

Κατά την εποχή της παραγωγής της, η F1 αποτέλεσε ορόσημο στην κατηγορία των εξωτικών σπορ υπεραυτοκινήτων, λόγω των επιδόσεών της, οι οποίες ξεπερνούσαν κατά πολύ αυτές των Ferrari, Lamborghini και Porsche της τότε εποχής, αλλά ακόμα και της προκατόχου του τίτλου για το ταχύτερο μοντέλου παραγωγής, της Jaguar XJ220. Είναι εντυπωσιακό ότι η F1 αποτελεί ακόμα και σήμερα αντικείμενο συζήτησης στους κόλπους των φίλων της αυτοκίνησης και μάλιστα εξακολουθεί να θεωρείται ως ένα από τα πλέον μυθικά ονόματα αυτοκινήτων παγκοσμίως, διατηρώντας ένα εξαιρετικά υψηλό ίματζ. Μάλιστα έχει παρατηρηθεί μια εκθετική άνοδος των τιμών της στα νεότερα χρόνια, ως συλλεκτικό μοντέλο. Ενδεικτικώς, ενώ το 2006 οι τιμές της έφταναν το μέγιστο έως και 1 εκατομμύριο δολάρια, μέσα στο 2015 ξεπέρασαν τα 10 εκατομμύρια δολάρια και από τότε συνεχίζουν να αυξάνονται ραγδαία.

Μια ξεχωριστή ιδιότητα της McLaren F1 ήταν ότι έφερε 3-θέσιο σαλόνι, με τον οδηγό να κάθεται σε ένα κάθισμα στο κέντρο και λίγο πιο μπροστά από τα 2 εκατέρωθεν καθίσματα, προσφέροντας έτσι καλύτερη ορατότητα για τον οδηγό, σε σύγκριση με τα κοινά 4-θέσια και 2-θέσια σαλόνια. Η ζώνη ασφαλείας στο κάθισμα του οδηγού είναι 4 σημείων και στα 2 εκατέρωθεν καθίσματα είναι 3 σημείων, ενώ η είσοδος και η έξοδος για τον οδηγό γίνεται μόνο από την αριστερή πλευρά, έτσι ώστε να μην τον εμποδίζει ο λεβιές ταχυτήτων.
Βασίλειος Μελεγκάνος

Ο Βασίλειος Μελεγκάνος (1877-1905) ήταν Καστοριανός δάσκαλος που ασκούσε τα εκπαιδευτικά του καθήκοντα στο Κεφαλάρι Καστοριάς (τότε Σέτομα) γνώριμος του Στεφάνου Δραγούμη.
Mr. Porter

Ο Denaun Porter (γεννημένος στις 7 Δεκεμβρίου 1978), επίσης γνωστός ως Mr. Porter και Kon Artis, είναι ένας Αμερικανός ράπερ και μουσικός παραγωγός. Υπήρξε μέλος του rap group D12 από το Ντητρόιτ.
Αφή

Αφή είναι η αίσθηση της επαφής με άλλα σώματα. Όργανο της αίσθησης είναι το δέρμα, το μεγαλύτερο όργανο στο ανθρώπινο σώμα. Αντικείμενο της αντίληψης είναι τα άλλα σώματα, καθώς και τα χαρακτηριστικά της επιφάνειάς τους.

Η αφή λειτουργεί με αισθητήρια νεύρα κάτω από το δέρμα. Τα αισθητήρια νεύρα έχουν διαφορετική κατανομή από σημείο σε σημείο του σώματος, μεγαλύτερη πυκνότητα υπάρχει στα άκρα, κυρίως στις παλάμες και το κεφάλι. Επιπλέον, κάθε αισθητήριο νεύρο αφορά ένα είδος πληροφορίας από όλα τα είδη που υπάρχουν. Κάποια αισθητήρια νεύρα αφορούν την καταστροφή των γύρω ιστών, είναι τα νεύρα που στέλνουν το σήμα του πόνου. Άλλα αισθητήρια νεύρα μετρούν τη θερμοκρασία, ενώ κάποια άλλα ενεργοποιούνται απλά με την επαφή.

Τα σήματα των αισθητήριων νεύρων συνδέονται στο νωτιαίο μυελό και από εκεί στον εγκέφαλο. Ο νωτιαίος μυελός αξιολογεί αυτά τα σήματα και ανιχνεύει αν χρειάζονται άμεσες αποφάσεις για προστασία του σώματος, τα λεγόμενα αντανακλαστικά.

Στους τυφλούς ανθρώπους η αφή εξελίσσεται σε σημείο που να μπορεί να υποκαταστήσει την όραση. Έτσι, μπορούν να «δουν» μέσω της θερμότητας αντικείμενα που βρίσκονται κοντά τους.
Μάριος Χάκκας

Ο Μάριος Χάκκας (Μακρακώμη Φθιώτιδας, 1931 - 5 Ιουλίου 1972) ήταν Έλληνας λογοτέχνης. Εξαιτίας των πολιτικών του φρονημάτων υπέστη διώξεις, ιδιαίτερα κατά τη δικτατορία των συνταγματαρχών.
Μέλπω Αξιώτη

Η Μέλπω Αξιώτη (15 Ιουλίου 1905 – 22 Μαΐου 1973) ήταν Ελληνίδα λογοτέχνις και αντιστασιακή.
Καρβουνιάρης

Ο Καρβουνιάρης είναι στρουθιόμορφο πτηνό της οικογενείας των Μυιοθηριδών, που απαντά και στον ελλαδικό χώρο. Η επιστημονική ονομασία του είδους είναι "Phoenicurus ochruros" και περιλαμβάνει 6 υποείδη. 

Στην Ελλάδα απαντά κυρίως το υποείδος "Phoenicurus ochruros gibraltariensis" (J. F. Gmelin, 1789), αλλά στα νησιά του ανατολικού Αιγαίου υπάρχει πιθανότατα και το μικρασιατικό υποείδος "Phoenicurus ochruros ochruros" (S. G Gmelin, 1774).
Γάιος Σκορδίλης

Ο Γάιος Σκορδίλης (Κέρκυρα, 6 Δεκεμβρίου 1987), είναι Έλληνας επαγγελματίας καλαθοσφαιριστής. Διαθέτοντας ύψος 208 εκατοστά, αγωνίζεται ως Σέντερ Για την ομάδα του Γ.Σ. Περιστερίου
Dookie

To Dookie είναι το τρίτο στούντιο άλμπουμ από την αμερικανική πανκ ροκ μπάντα Green Day. Το άλμπουμ κυκλοφόρησε την 1η Φεβρουαρίου 1994 από την Reprise Records. Ήταν η πρώτη συνεργασία της μπάντας με τον παραγωγό Ρομπ Καβάλο και το σημαντικό ντεμπούτο της μπάντας με την ετικέτα Reprise Records. Το Dookie έγινε μια παγκόσμια εμπορική επιτυχία, φτάνοντας στον αριθμό δύο στο Billboard 200 και στα charts άλλων 7 χωρών. Το άλμπουμ βοήθησε τους Green Day και τους έκανε αγαπητούς ανά τον κόσμο.
Το Dookie έβγαλε πέντε επιτυχημένα singles: "Longview", "When I Come Around", "Basket Case", μια εκ νέου-ηχογραφημένη έκδοση του "Welcome to Paradise" και το ραδιόφωνικο single "She". Από το 2010, το Dookie είναι το καλύτερο σε πωλήσεις άλμπουμ της μπάντας, με περισσότερα από 20 εκατομμύρια αντίτυπα να έχουν πωληθεί σε όλο τον κόσμο. Το Dookie κέρδισε το βραβείο Grammy για το καλύτερο εναλλακτικό άλμπουμ το 1995. Το 2003, το Rolling Stone κατέταξε το Dookie στο νούμερο 193 στη λίστα με τα 500 μεγαλύτερα άλμπουμ όλων των εποχών.
Ιωάννης Τσαλουχίδης

Ο Ιωάννης Τσαλουχίδης (1924 - 16 Ιουλίου 1999) ήταν Έλληνας πολιτικός και συγγραφέας. ποντιακής καταγωγής, υπηρέτησε ως βουλευτής Α΄ Θεσσαλονίκης από το 1986 ως το 1989. Την περίοδο 1980-81 ο Ιωάννης Τσαλουχίδης ήταν διοικητής της 247 περιφέρειας του Ροταριανού Ομίλου, με έδρα τη Θεσσαλονίκη.
Μπέμπα Μπλανς

Η Αγγελική Κωνσταντοπούλου, γνωστή με το καλλιτεχνικό ψευδώνυμο Μπέμπα Μπλανς (21 Ιουνίου 1944 - 7 Σεπτεμβρίου 2017) ήταν Ελληνίδα τραγουδίστρια. Πέθανε μετά από χρόνια μάχη με βαριάς μορφής αναιμία.
Πορτογαλικό άνοιγμα

Το Πορτογαλικό άνοιγμα ("Portuguese Opening") είναι ένα σκακιστικό άνοιγμα που αρχίζει με τις ακόλουθες χαρακτηριστικές κινήσεις (σε αλγεβρική σκακιστική γραφή):
:1. ε4 ε5
:2. Αβ5

Το Πορτογαλικό άνοιγμα είναι ένα ασυνήθιστο ανοικτό άνοιγμα. Σε αντιδιαστολή με την Ισπανική παρτίδα (1. ε4 ε5, 2. Ιζ3 Ιγ6, 3. Αβ5), καθυστερώντας την κίνηση Ιζ3, ο Λευκός αφήνει το πιόνι-"ζ" ελεύθερο να κινηθεί και διατηρεί τη δυνατότητα της κίνησης ζ4. Σε αντάλλαγμα όμως ο Λευκός δεν απειλεί άμεσα το μαύρο πιόνι στο ε5 και αυτό αφήνει ένα βαθμό ελευθερίας στο Μαύρο, που δεν πιέζεται να υποστηρίξει άμεσα το ακάλυπτο πιόνι του.

Αν ο Μαύρος απαντήσει με 2...Ιζ6, ο Λευκός μπορεί να προσπαθήσει ένα γκαμπί, με 3. δ4. Μια άλλη απάντηση του Μαύρου είναι 2...Ιγ6, πιθανώς προβλέποντας ότι ο Λευκός θα μεταβάλλει την παρτίδα σε Ισπανική, με 3. Ιζ3, αλλά πιο δημοφιλής είναι απόπειρα απώθησης του λευκού αξιωματικού με 2...γ6. Στην τελευταία περίπτωση, η παρτίδα μπορεί να συνεχιστεί ως εξής: 3. Αα4, Ιζ6 και πλέον ο Λευκός μπορεί να παίξει 4. Ιγ3 ή 4. Βε2.

Ο Γκράχαμ Μπάργκες ("Graham Burgess") σημειώνει ότι το Πορτογαλικό άνοιγμα μοιάζει σαν μια Ισπανική παρτίδα στην οποία ο λευκός «ξέχασε» να παίξει 2. Ιζ3. Ωστόσο, το Πορτογαλικό άνοιγμα δεν είναι τόσο κακό ή ανόητο, όσο αρχικά φαίνεται και ο Μαύρος πρέπει να συνεχίσει με προσοχή.
Ολυμπιόδωρος ο Νεότερος

Ο Ολυμπιόδωρος ο Νεότερος (ή "Ὀλυμπιόδωρος ὁ Φιλόσοφος") (495-570 μ.Χ.) ήταν ένας νεοπλατωνικός φιλόσοφος, αστρολόγος και διδάσκαλος που έζησε στα πρώτα χρόνια της Βυζαντινής Αυτοκρατορίας, λίγο μετά από την απόφαση του Ιουστινιανού (529 μ.Χ.) να κλείσει την Ακαδημία του Πλάτωνα στην Αθήνα και άλλες φιλοσοφικές σχολές.
Αντρέας Λάζνικ

Ο Αντρέας Λάζνικ ("Andreas Lasnik") (γεν. 09 Νοεμβρίου 1983) είναι Αυστριακός ποδοσφαιριστής που αγωνίζεται στη μεσαία γραμμή. Έχει αγωνιστεί στο αυστριακό, γερμανικό και ολλανδικό πρωτάθλημα. Τον Ιούλιο του 2013 υπέγραψε συμβόλαιο συνεργασίας με τον Πανιώνιο, που αγωνίζεται στην Α' Εθνική.
Έντμουντ Λόρενς

Ο Σερ Έντμουντ Λόρενς (Sir Edmund Wickham Lawrence, GCMG, OBE (γεννήθηκε στο Σαιν Κιτς στις 14 Φεβρουαρίου 1932) είναι οικονομολόγος και υπηρέτησε ως Γενικός Κυβερνήτης του Αγίου Χριστόφορου και Νέβις. Ανέλαβε καθήκοντα, ως ο 3ος στη σειρά Γενικός Κυβερνήτης, στις 2 Ιανουαρίου 2013. Έπειτα από την αλλαγή της κυβέρνησης, αναγκάστηκε να παραιτηθεί από το αξίωμά του, στις 19 Μαΐου 2015. Υπηρεσιακά ανέλαβε στη θέση του ο Σάμιουελ Γουέιμαουθ Τάπλεϊ Σίτον.

Είναι ο ιδρυτής και ο διευθυντής της Εθνικής Τράπεζας του Αγίου Χριστόφορου-Νέβις-Ανγκουίλας (St Kitts-Nevis-Anguilla National Bank).
Ανδρέας Καραντώνης

Ο Ανδρέας Καραντώνης (Άνδρος, 1910 - Αθήνα, 27 Ιουνίου 1982) ήταν Έλληνας λογοτέχνης, κριτικός, δοκιμιογράφος, ποιητής και μεταφραστής.
Άνοιγμα Λοπέζ

Το Άνοιγμα Λοπέζ ("Lopez Opening") ή Επίθεση Μακλιόντ ("MacLeod Attack") είναι ένα σκακιστικό άνοιγμα που αρχίζει με τις ακόλουθες χαρακτηριστικές κινήσεις (σε αλγεβρική σκακιστική γραφή):
:1. ε4 ε5
:2. γ3 

Η δεύτερη κίνηση του Λευκού προετοιμάζει την προώθηση του πιονιού στο δ4, εγκαθιστώντας ένα ισχυρό κέντρο. Η παρτίδα μπορεί να μετατραπεί σε άλλα ανοίγματα, με πιθανότερα το Άνοιγμα Πονζιάνι ("Ponziani Opening") ή το Γκαμπί του Γκόρινγκ ("Göring Gambit"), ή ακόμη και τη Σκωτική παρτίδα ("Scotch Game"). Ωστόσο, ο Έρικ Σίλλερ ("Eric Schiller") δήλωσε ότι:
Χαϊλεμαριάμ Ντεσαλέν

O Χαϊλεμαριάμ Ντεσαλέν (Hailemariam Desalegn Boshe, αμχαρικά: ኃይለማሪያም ደሳለኝ, 1965-) είναι πολιτικός από την Αιθιοπία, πρωθυπουργός από τις 20 Αυγούστου 2012 ως την αναπάντεχη παραίτησή του, στις 15 Φεβρουαρίου 2018. Διαδέχθηκε, αρχικά υπηρεσιακά, τον αποβιώσαντα Μέλες Ζενάουι.. Είναι ο πρώτος Χριστιανός Προτεστάντης πρωθυπουργός στην ιστορία της χώρας και κατάγεται από τη φυλή Wolayta.
Icon

Το Icon είναι απάνθισμα του Μάικλ Τζάκσον. Κυκλοφόρησε στις 6 Απριλίου 2012 και είναι μια επανακυκλοφορία του "20th Century Masters - The Millennium Collection: The Best of Michael Jackson".
Νίκος Μάλλιαρης

O Νίκος Μάλλιαρης (γενν. Αθήνα, 4 Ιουλίου 1954) είναι παλαίμαχος ποδοσφαιριστής που αγωνιζόταν στην θέση του σέντερ-φορ (ύψος 1,82 μ.-βάρος 75 κιλά), συνδικαλιστής και διοικητικός παράγοντας. Έχει αναλάβει κοινωνικές και πολιτιστικές πρωτοβουλίες στο χώρο του αθλητισμού, που τον καθιστούν ενεργό και αναγνωρίσιμο μέλος της ελληνικής κοινωνίας.
Νιου Ίνγκλαντ Ρεβολούσιον

Η Νιου Ίνγκλαντ Ρεβολούσιον είναι επαγγελματική, ποδοσφαιρική ομάδα από την πόλη Φόξμπορο η οποία συμμετέχει στην Μέιτζορ Λιγκ Σόκερ. Είναι μια από τις 10 ομάδες που συμμετέχουν στο πρωτάθλημα από την ίδρυση του. Ιδρύθηκε το 1995. Έδρα της ομάδας είναι το Gillette Stadium, χωρητικότητας 68756 θεατών.
Ουάσινγκτον Ντίπλοματς

Η Ουάσινγκτον Ντίπλοματς ήταν αμερικανική, ποδοσφαιρική ομάδα από την Ουάσινγκτον. Έδρα της ομάδας ήταν το Robert F. Kennedy Memorial Stadium. Ιδρύθηκε το 1971 και συμμετείχε στη νεοιδρυθείσα North American Soccer League (NASL), την ανώτατη κατηγορία του αμερικανικού ποδοσφαίρου. Το 1980 η ομάδα διαλύθηκε όταν ο ιδιοκτήτης της είχε ζημιές 6 εκατομμυριών. Ωστόσο, την ίδια σεζόν το franchise της Detroit Express επανατοποθετήθηκε στην Ουάσινγκτον και μετονομάστηκε σε "Ντίπλοματς". Ωστόσο, η χαμηλή προσέλευση και η έλλειψη επιτυχιών, οδήγησαν στο διάλυση της ομάδας το 1981.
Τσάρλεστον Μπάτερι

Η Τσάρλεστον Μπάτερι είναι μια επαγγελματική, ποδοσφαιρική ομάδα από την πόλη Τσάρλεστον (Νότια Καρολίνα), ΗΠΑ. Ιδρύθηκε το 1993. Συμμετέχει στην USL Professional Division, την τρίτη εθνική κατηγορία ποδοσφαίρου των ΗΠΑ. Είναι μία απο τις πιο πετυχημένες ομάδες στις μικρές κατηγορίες των ΗΠΑ, έχοντας κερδίσει το the USISL Pro League το 1996, το USL A-League το 2003 και την τελική σεζόν της USL Second Division το 2010. Το 2012, η ομάδα κέρδισε το USL Pro Championship. Έδρα της ομάδας είναι το Blackbaud Stadium, χωρητικότητας 5113 θεατών.
Γεώργιος Β. Μαγκάκης

Ο Γεώργιος Β. Μαγκάκης (Νάξος, 1906 - Αθήνα, 6 Νοεμβρίου 1991) ήταν Έλληνας νομικός και πολιτικός. Διετέλεσε υπουργός και βουλευτής.
Χάκοα Ολ Σταρς

Η Χάκοα Ολ Σταρς ήταν μια ποδοσφαιρική ομάδα των ΗΠΑ. Συμμετείχε στην American Soccer League μεταξύ 1930 και 1932. Η ομάδα δημιουργήθηκε από την ένωση των Brooklyn Hakoah και Νιου Γιορκ Χάκοα. Και οι δύο αυτές ομάδες ιδρύθηκαν από παλαιούς ποδοσσφαιριστές της Χάκοα Βιέννης.
Βιεννέζικη παρτίδα

Η Βιεννέζικη παρτίδα ("Vienna Game") είναι ένα σκακιστικό άνοιγμα που αρχίζει με τις ακόλουθες χαρακτηριστικές κινήσεις (σε αλγεβρική σκακιστική γραφή):
:1. ε4 ε5
:2. Ιγ3

Αυτή η δεύτερη κίνηση του Λευκού είναι λιγότερο συνηθισμένη από την 2. Ιζ3, και επίσης είναι πιο πρόσφατη «σοδειά»: Ένας κριτής βιβλίων έγραψε στους The New York Times το 1888 ότι «...από τότε που ο Μόρφυ) ("Paul Charles Morphy") μόνο ένα νέο άνοιγμα είχε εισαγάγει, τη Βιεννέζικη παρτίδα...».

Η αρχική ιδέα πίσω από την κίνηση 2. Ιγ3 ήταν να παιχθεί ένας τύπος καθυστερημένου Γκαμπί του βασιλιά, δηλαδή ζ4, αλλά στο σύγχρονο παιχνίδι του Λευκού συχνά παίζονται πιο «ήσυχες» συνέχειες (για παράδειγμα «φιανκέτο» του αξιωματικού του βασιλιά, με η3 και έπειτα Αη2). Ο Μαύρος συχνά συνεχίζει με 2...Ιζ6, αλλά χρησιμοποιείται και το 2...Ιγ6, όπως και το πιο ασυνήθιστο 2...Αγ5, 3.Ιζ3 δ6! Αυτή η συνέχει περιλαμβάνει επίσης και την διαβόητη Βαριάντα Φρανκενστάιν-Δράκουλα ("Frankenstein-Dracula Variation"), δηλαδή 2...Αγ5, 3. Ιζ3 Ι×ε4), που μπορεί να γίνει «άγρια» πολύπλοκη. 

Ο Γουΐβερ Άνταμς ("Weaver W. Adams"), που ο γκρανμαίτρ Λάρρυ Έβανς ("Larry Evans") περιέγραψε ότι έχει μια νοοτροπία του τύπου «όλα ή τίποτε», διάσημα ισχυρίστηκε ότι η Βιεννέζικη παρτίδα οδηγούσε σε υποχρεωτική νίκη για τον Λευκό. Ωστόσο, ο γκρανμαίτρ Νικ ντε Φιρμιάν ("Nick de Firmian") στη 15η του έκδοση για τα «Σύγχρονα Σκακιστικά Ανοίγματα», συμπεραίνει ότι το άνοιγμα οδηγεί σε ισοπαλία, αν παιχθεί με τον καλύτερο τρόπο και από τις δυο πλευρές.
Ερίκ Ελί

Ο Ερίκ Ελί, γεννημένος στις 25 Οκτωβρίου 1964 στο Ντουρντάν (Εσσόν), είναι Γάλλος πρώην ποδοσφαιριστής, ο οποίος, πλέον, εργάζεται ως προπονητής.
Νορθ Τζέρσεϊ Ιμπέριαλς

Η Νορθ Τζέρσεϊ Ιμπέριαλς ήταν ποδοσφαιρική ομάδα από την πόλη Paramus. Συμμετείχε στην United Soccer Leagues μεταξύ 1994 και 2001. Την πρώτη σεζόν της ομάδας αγωνιζόταν στο Bruins Stadium. Το 1995 αγωνιζόταν στο Veteran's Memorial Stadium. Το 1996 αγωνιζόταν στο στάδιο του Fairleigh Dickinson University. Το 2000 και το 2001 αγωνιζόταν στο Montclair State University.



Κατηγορία:Ιδρύσεις ποδοσφαιρικών ομάδων το 1994
Νιου Γιορκ Χάκοα

Η Νιου Γιορκ Χάκοα ήταν μια ποδοσφαιρική ομάδα των ΗΠΑ από την Νέα Υόρκη. Ιδρύθηκε το 1928. Έδρα της ομάδας ήταν το University Stadium. Ιδρύθηκε από παλαιούς ποδοσφαιριστές της Χάκοα Βιέννης. Το 1928 συμμετέχει στην Eastern Soccer League. Το 1929 κέρδισε το National Challenge Cup. Το 1930 συγχωνεύθηκε με την Brooklyn Hakoah που συμμετείχε στην American Soccer League, δημιουργώντας τη Χάκοα Ολ Σταρς.

Κατηγορία:Ιδρύσεις ποδοσφαιρικών ομάδων το 1928
Κατηγορία:Ποδοσφαιρικές ομάδες ΗΠΑ
Σιάτλ Σάουντερς (1974-1983)

Η Σιάτλ Σάουντερς (1974-1983) ήταν επαγγελματική, ποδοσφαιρική ομάδα από το Σιάτλ, ΗΠΑ. Ιδρύθηκε στις 23 Ιανουαρίου 1974 και συμμετείχε στην North American Soccer League, όπου αγωνιζόταν στο Ποδόσφαιρο κλειστού χώρου και στο Ποδόσφαιρο. Το 1983 η ομάδα διαλύθηκε. Έδρα της ομάδας ήταν το Memorial Stadium, χωρητικότητας 17000 θεατών.
Kerplunk

Το Kerplunk είναι το δεύτερο στούντιο άλμπουμ του αμερικάνικου πανκ ροκ συγκροτήματος Green Day. Κυκλοφόρησε στις 17 Ιανουαρίου του 1992 από την Lookout! Records.Το Kerplunk ήταν το τελευταίο άλμπουμ τους που κυκλοφόρησε από ανεξάρτητη ετικέτα και ήταν το πρώτο τους με τον Tré Cool στα ντραμς. Το άλμπουμ έκανε αρκετές πωλήσεις παρά το γεγονός ότι ήταν ανεξάρτητο. Οι μεγάλες δισκογραφικές πρόσεξαν την μεγάλη επιτυχία του Kerplunk και προσέγγισαν την μπάντα. Τότε οι Green Day συνειδητοποίησαν ότι είχαν ξεπεράσει των αριθμό των δίσκων που είχαν συμφωνήσει, στο συμβόλαιο, με την Lookout! και υπέγραψαν στην Reprise Records. Με την Reprise, οι Green Day ηχογράφησαν και κυκλοφόρησαν το επόμενο τους άλμπουμ Dookie (1994).
Το άλμπουμ περιείχε μόνο 12 κομμάτια, αλλά το CD και η κασέτα περιείχαν 4 κομμάτια από το EP, Sweet Children (1990) . Ένα από τα κομμάτια, το "Welcome to Paradise", επαναηχογραφήθηκε για το Dookie.

Σαν το Dookie, το Kerplunk απαγορεύτηκε από μερικά μαγαζιά λόγω του εξωφύλλου. Το εξώφυλλο περιέχει ένα άχρωμο σκίτσο (με λίγο πράσινο) μιας μαθήτριας λυκείου με ένα όπλο που έχει εκπυρσοκροτήσει.

Επειδή η μπάντα δε χρησιμοποίησε συγχρονιστή κιθάρας καθώς ηχογραφούσε το Kerplunk, τα τραγούδια δεν είναι σε στάνταρ ρύθμιση και είναι δύσκολο να παιχτούν αν δεν τα ξέρεις. Αυτό το στυλ δίνει στο Kerplunk σκοτεινό και μοναδικό ήχο. Το άλμπουμ θεωρείται ως το καλύτερο της μπάντας απο τους (κυρίως μεγαλύτερης ηλικίας) οπαδούς της, λόγω του ιδιαίτερου ήχου του, ο οποίος φέρνει πιο πολύ σε indie rock απο το pop punk του Dookie, κάτι που έχει αποξενώσει τους φίλους της μπάντας που την γνώρισαν με το American Idiot.

Μέχρι τον Αύγουστο του 2010, το Kerplunk έχει πουλήσει 753,000 αντίτυπα στις ΗΠΑ και 1,000,000 αντίτυπα παγκοσμίως. 

Γενικά οι Green Day δεν παίζουν πολλά τραγούδια απο το Kerplunk στις συναυλίες τους, με εξαίρεση το 2000 Light Years Away που παιζόταν απο το 1992 έως το 2003 και τώρα πια παίζεται αραιά. Ο Μπίλι Τζο Άρμστρονγκ έχει δηλώσει αρκετές φορές πως το Who Wrote Holden Caufield? είναι το αγαπημένο του τραγούδι απο το άλμπουμ, όπως στο Αwesome As Fuck, πριν αρχίσει την εισαγωγή. 

Τον Αύγουστο του 2005, οι Green Day απέσυραν το άλμπουμ από την Lookout! λόγω απλήρωτων χρεών. Επανακυκλοφόρησε σε CD από την Reprise Records, στις 9 Ιανουαρίου 2007. Στην Ευρώπη επανακυκλοφόρησε από την Epitaph. Επανακυκλοφόρησε σε μορφή βινυλίου στις 24 Μαρτίου του 2009 από την Reprise Records και περιείχε μια επανακυκλοφόρηση του Sweet Children.

Τον Δεκέμβριο του 2007, το Blender είχε το Kerplunk στο νούμερο 47 στη λίστα, "The 100 Greatest Indie Rock Albums Ever".
Φορτ Λόντερντεϊλ Στράικερς (1977-1983)

Η Φορτ Λόντερντεϊλ Στράικερς (1977-1983) ήταν μια ποδοσφαιρική ομάδα από την Φορτ Λόντερντεϊλ, Φλόριντα των ΗΠΑ. Ιδρύθηκε το 1977 και διαλύθηε το 1983. Συμμετείχε στην North American Soccer League. Έδρα της ομάδας ήταν το Lockhart Stadium, χωρητικότητας 20450 θεατών.
Αβαΐ Φουτεμπόλ Κλούμπε

Η Αβαΐ Φουτεμπόλ Κλούμπε είναι μια βραζιλιάνικη ποδοσφαιρική ομάδα από την Φλοριανόπολις στην Σάντα Καταρίνα. Ιδρύθηκε την 1η Σεπτεμβρίου 1923. Έδρα της ομάδας είναι το Estádio Aderbal Ramos da Silva, χωρητικότητας 17800 θεατών. Συμμετέχει στη Série B, τη δεύτερη κατηγορία στο Σύστημα ποδοσφαιρικού πρωταθλήματος Βραζιλίας.
Αμέρικα Φουτεμπόλ Κλούμπε (Σάο Πάολο)

Η Αμέρικα Φουτεμπόλ Κλούμπε (Σάο Πάολο) (γνωστή και ως Αμέρικα ΣΠ) είναι μια βραζιλιάνικη, ποδοσφαιρική ομάδα από την πόλη São José do Rio Preto, São Paulo state. Πήρε το όνομα της από την Αμέρικα Ρίο ντε Τζανέιρο, αντιγράφοντας ακόμα και το έμβλημα της. Ιδρύθηκε στις 28 Ιανουαρίου 1946. Έδρα της ομάδας είναι το Teixeirão, χωρητικότητας 36426 θεατών.
Ατλέτικο Γιουβέντους

Η Ατλέτικο Γιουβέντους είναι μια βραζιλιάνικη, ποδοσφαιρική ομάδα από το Σάο Πάολο. Ιδρύθηκε στις 20 Απριλίου 1924. Έδρα της ομάδας είναι το Conde Rodolfo Crespi, χωρητικότητας 2730 θεατών. Συμμετέχει στην Campeonato Paulista Série A3.
ΟΣ Μαρσέιγ Αντούμ

Η ΟΣ Μαρσέιγ Αντούμ Καταλάν είναι γαλλικός ποδοσφαιρικός σύλλογος με έτος ίδρυσης το 1925 και έδρα την Μασσαλία. Η Αντούμ τερμάτισε 2η για την σεζόν 2009-2010 του πρωταθλήματος της Ντιβιζιόν Ντ'Ωνέρ, μετά τον υποβιβασμό της από το Ερασιτεχνικό Πρωτάθλημα Γαλλίας την άνοιξη του 2007.
Φυσικής απάνθισμα

Το βιβλίο «Φυσικής απάνθισμα», που εκδόθηκε στη Βιέννη το 1790, συνεγράφη από τον Ρήγας Βελεστινλής. Ο πλήρης τίτλος είναι:

Στην αρχή είναι η αφιέρωση του Ρήγα στον Χριστόδουλο Κιρλιάνο, Βαρώνο Λάνγγενφελδ, του οποίου ήταν κατά την μετάβαση στη Βιέννη το 1790 διερμηνέας και γραμματέας του. Μετά είναι ο πρόλογος του Ρήγα «Προς τους αναγνώστας», σελ. στ΄-θ΄, όπου τονίζει ότι αντί να μεμψιμοιρεί για την κατάσταση του Γένους του προσπάθησε να απανθίσει από γερμανικά και γαλλικά βιβλία «τα ουσιωδέστερα της φυσικής ιστορίας» σε απλή γλώσσα, σε «απλούν ύφος» όπως γράφει, με σκοπό να βοηθήσει «να αναλάβη το πεπτωκός Ελληνικόν γένος». Επίσης στη σελίδα ι΄ περιέχονται και δύο επιγράμματα, του Κωνσταντίνου Θετταλού και του εκδότη Γεωργίου Βεντότη (1757-1795).
Ατλέτικο Παραναένσε

Η Ατλέτικο Παραναένσε είναι μια βραζιλιάνικη ποδοσφαιρική ομάδα από την πόλη Κουριτίμπα στην Παρανά (πολιτεία). Ιδρύθηκε στις 26 Μαρτίου 1924. Έδρα της ομάδας είναι το Estádio Joaquim Américo Guimarães, χωρητικότητας 41.456 θεατών. Συμμετέχει στη Σέριε Α'. Η ομάδα κέρδισε το Πρωτάθλημα ποδοσφαίρου ανδρών Βραζιλίας το 2001.
Γκαλίσια Εσπόρτε Κλούμπε

Η Γκαλίσια Εσπόρτε Κλούμπε είναι μια βραζιλιάνικη, ποδοσφαιρική ομάδα από την πόλη Σαλβαδόρ (Βραζιλία). Ιδρύθηκε την 1η Ιανουαρίου 1933 από μετανάστες από τη Γαλικία, Ισπανία. Έδρα της ομάδας είνα το Parque Santiago, χωρητικότητας 8000 θεατών. Η ομάδα έχει δύο συμμετοχές στο Πρωτάθλημα ποδοσφαίρου ανδρών Βραζιλίας, το 1981 και το 1983.
Ράσινγκ ντε Κόρδοβα

Η Ράσινγκ ντε Κόρδοβα είναι μια αργεντίνικη, ποδοσφαιρική ομάδα από την Κόρδοβα (Αργεντινή). Ιδρύθηκε στις 14 Δεκεμβρίου 1924. Έδρα της ομάδας είναι το Estadio Miguel Sancho, χωρητικότητας 15000 θεατών. Συμμετέχει στην Torneo Argentino A, την τρίτη κατηγορία στο Σύστημα ποδοσφαιρικών πρωταθλημάτων Αργεντινής. Πιο πετυχημένη περίοδος στην ιστορία της ομάδας ήταν το 1980 όταν τερμάτησε 2η στην Nacional championship, όταν έχασε στους τελικούς αγώνες από την Ροσάριο Σεντράλ, με σκορ 1-5 και 2-0 αντίστοιχα (3-5 συνολικό σκορ).
Γκοϊάς Εσπόρτε Κλούμπε

Η Γκοϊάς Εσπόρτε Κλούμπε είναι μια βραζιλιάνικη, ποδοσφαιρική ομάδα. Ιδρύθηκε στις 6 Απριλίου 1943. Έδρα της ομάδας είναι το Serra Dourada, χωρητικότητας 50049 θεατών. Συμμετέχει στο Πρωτάθλημα ποδοσφαίρου ανδρών Βραζιλίας.
Jersey Devil

Το Jersey Devil είναι ένα τρισδιάστατο βιντεοπαιχνίδι δράσης, ανεπτυγμένο στον Καναδά από τη Behaviour Interactive για το PlayStation. Κυκλοφόρησε στις 12 Δεκεμβρίου 1997 στην Ευρώπη, στις 31 Μαΐου 1998 στη Βόρεια Αμερική και στις 24 Ιουνίου 1999 στην Ιαπωνία. Κυκλοφόρησε και για τα Microsoft Windows το 1998.
Σιανόρτε Φουτεμπόλ Κλούμπε

Η Σιανόρτε Φουτεμπόλ Κλούμπε είναι μια βραζιλιάνικη, ποδοσφαιρική ομάδα από την πόλη Σιανόρτε. Η ομάδα ιδρύθηκε στις 13 Φεβρουαρίου 2002, αντικαθιστώντας την Σιανόρτε Εσπόρτε Κλούμπε, η οποία διαλύθηκε. Έδρα της ομάδας είναι το Estádio Olimpico Albino Turbay, χωρητικότητας 5000 θεατών. Συμμετέχει στο Campeonato Brasileiro Série D.
Λουίτζι Τσενάμο

Ο Λουίτζι Τσενάμο (ιταλικά: "Luigi Cennamo", 7 Φεβρουαρίου 1980, Μόναχο) είναι Ελληνοϊταλός ποδοσφαιριστής (έχει Ιταλό πατέρα και Ελληνίδα μητέρα), ο οποίος αγωνίζεται στη θέση του τερματοφύλακα.
Λοντρίνα Εσπόρτε Κλούμπε

Η Λοντρίνα Εσπόρτε Κλούμπε είναι βραζιλιάνικη ποδοσφαιρική ομάδα από την πόλη Λοντρίνα. Ιδρύθηκε στις 5 Απριλίου 1956. Έδρα της ομάδας είναι το Estádio do Café, χωρητικότητας 36000 θεατών. Συμμετέχει στη Campeonato Brasileiro Série C. Η ομάδα συμμετείχε στο Πρωτάθλημα ποδοσφαίρου ανδρών Βραζιλίας τις περιόδους 1976, 1977, 1978, 1979, 1981, 1982 και 1986 με την τέταρτη θέση του 1977 να είναι η καλύτερη πορεία της.
Ατλέτικο Σοροκάμπα

Η Ατλέτικο Σοροκάμπα είναι μια βραζιλιάνικη, ποδοσφαιρική ομάδα. Ιδρύθηκε στις 21 Φεβρουαρίου 1991. Έδρα της ομάδας είναι το Centro de Integração Comunitário Walter Ribeiro, χωρητικότητας 12525 θεατών. Συμμετείχε στην Campeonato Brasileiro Série C αρκετές περίοδους (1994, 1995, 1996, 1997, 1998, 2002, 2003 και 2004).
Νέλλη Γκίνη

Η Νέλλη Γκίνη (Πειραιάς 15 Σεπτεμβρίου 1949) είναι Ελληνίδα ηθοποιός και show guman
Μπεάτα Κιτσίκη

Η Μπεάτα Κιτσίκη, γεννημένη Μερόπη Πετυχάκη, στο Ηράκλειο της Κρήτης, στις 14 Ιουλίου 1907, απεβίωσε στην Αθήνα στις 7 Φεβρουαρίου 1986, ήταν αγωνίστρια των δικαιωμάτων των γυναικών, αγωνίστρια του ΚΚΕ κατά τη διάρκεια του εμφυλίου πολέμου, 1944-1949. Ήταν σύζυγος του Νίκου Κιτσίκη και μητέρα του Δημήτρη Κιτσίκη.
Sampsa Astala

O Sampsa Astala (γνωστός και με τα ψευδώνυμα Stala και Kita) είναι ο πρώην ντράμερ του φινλανδικού συγκροτήματος Lordi και ιδρυτής της γκλάμ ροκ μπάντας Stala & So.

Γεννημένος στην περιοχή Vantaa της Φινλανδίας στις 23 Ιανουαρίου 1974, ο Sampsa Astala εκτός από τραγουδιστής, ντράμερ και κιθαρίστας έχει δικό του στούντιο ηχογράφησης και όπως έχει δηλώσει και ο ίδιος, βοηθάει μικρές μπάντες να παρουσιάσουν την δουλειά τους.

Το 1997 ο Sampsa δημιούργησε την δική του μπάντα, τους So. , με τους οποίους κυκλοφόρησε κάποια EP. Κατά τη διάρκεια μιας κρουαζιέρας των Kiss στην Σουηδία το 2000, γνώρισε τον Mr.Lordi και κάποια άλλα μέλη της μπάντας και έτσι μπήκε ως ο ντράμερ Kita. To 2006 με τους Lordi εκπροσώπησαν την Φινλανδία στην Eurovision και πήρανε την πρωτιά. Μέσα από τις μεγάλες τιμές που απονεμήθηκαν στην μπάντα ήτανε και το όνομα Kita, που πήρανε κάποιες γυμνασιακές εγκαταστάσεις στην πόλη Karkkila στην οποία ο Sampsa πέρασε τα παιδικά του χρόνια έως και την αποφοίτησή του από το λύκειο.

Στις 30 Σεπτεμβρίου 2010, μέσω του site της Eurovision, ανακοινώθηκε οτι η μπάντα του Sampsa, Stala & So. ήτανε από τους υποψήφιους που θα εκπροσωπούσαν την Φινλανδία στην Γιουροβίζιον 2011 στο Ντίσελντοφ, και τότε ο Sampsa κλήθηκε να αποφασίσει εάν θα συνέχιζε την επιτυχημένη πορεία του στους Lordi ή θα ρίσκαρε να συμμετάσχει με την μπάντα του. Έτσι και έγινε. 4 μέρες αργότερα, στις 4 Οκτωβρίου του 2010, μέσω του site των Lordi ήρθε η επίσημη ανακοίνωση ότι ο Kita θα αποχωρούσε από την μπάντα διότι επιθυμούσε να συνεχίσει την πορεία του με τους Stala & So. ως τραγουδιστής και προφανώς δεν θα μπορούσε να συνεχίσει και στις 2 μπάντες παράλληλα, αφού ο κανονισμός των Lordi απαγορεύει στα μέλη να δείχνουν το πραγματικό τους πρόσωπο επί σκηνής. Σε μια συνέντευξή του λίγους μήνες αργότερα δήλωσε ότι το τραγούδι είναι μια φυσική ανάγκη για εκείνον και ίσως θα τον επηρέαζε ψυχολογικά το να μην μπορεί να βγεί στην σκηνή και να τραγουδήσει. Δυστυχώς όμως οι Stala & So. δεν επιλέχτηκαν να εκπροσωπήσουν την Φινλανδία στην Γιουροβίζιον με το τραγούδι "Pamela".

O Sampsa μαζί με το συγκρότημα του μέχρι σήμερα έχουν καταφέρει να κάνουν πολλές περιοδείες στην Ευρώπη όπως και να κυκλοφορήσουν νέο υλικό.

Με τους Lordi:

Get Heavy - 2002
The Monsterican Dream - 2004
The Arockalypse - 2006
Deadache - 2008
Babez For Breakfast - 2010

Με τους Stala & So. (Από το 2011 και μετά καθώς οι προηγούμενες κυκλοφορίες τους δεν έχουν γίνει γνωστές)

It Is So. - 2011
Gimme Five - 2012
Play Another Round - 2013

Έχει επίσης συμμετάσχει σε ένα ντουέτο με την μπάντα Honey Hellraiser την οποία προωθεί στο single τους "Nothing but, nothing but right!"
Κατηγορία:Φινλανδοί μουσικοί
Γιώργος Βαζάκας

Ο Γιώργος Βαζάκας (Γρεβενά, 1 Ιουνίου 1960) είναι Έλληνας πρώην ποδοσφαιριστής και νυν προπονητής ποδοσφαίρου. Υπήρξε παίκτης του Απόλλωνα Θεσσαλονίκης, με τον οποίο αγωνίσθηκε στην Α΄Εθνική κατηγορία από το 1983 έως το 1990, έχοντας λάβει μέρος σε 147 επίσημους αγώνες πρωταθλήματος και έχοντας πετύχει 2 τέρματα. Έπαιζε σαν ακραίος οπισθοφύλακας ή αμυντικός μέσος και διακρινόταν για το δυναμικό του παιχνίδι.

Μετά το τέλος της ποδοσφαιρικής του καριέρας , άσκησε την προπονητική και την περίοδο 1994-1997 εργάσθηκε στον Ορέστη Ορεστιάδας. Ακολούθησαν οι σύλλογοι Αναγέννηση Καρδίτσας, ΑΕ Τυρνάβου, Ολυμπιακός Βόλου (2 φορές), Απόλλων Σμύρνης, Χαλκηδόνα, Εθνικός Αστέρας, Κέρκυρα, Ποσειδών Νέων Πόρων, Πανιώνιος (2004-05), Αιγάλεω Α.Ο. (2005), Καλλιθέα, Πιερικός, Ιωνικός Νικαίας, Φωστήρας Ταύρου, Τρίκαλα, ΑΕ Λάρισα, Καλαμάτα, Ηλιούπολη, Ηρακλής Ψαχνών. 
Σήμερα προπονεί την ομάδα της Ένωσης Ασπροπύργου.
Βρίσα

Η Βρίσα είναι χωριό στην Λέσβο. Διοικητικά ανήκει στον Δήμο Δυτικής Λέσβου της Περιφερειακής Ενότητας Λέσβου. Σύμφωνα με την απογραφή του 2011, έχει 608 κατοίκους. Οι γειτονικές της ακτές έχουν σημαντική τουριστική κίνηση κατά την θερινή περίοδο.

Η Βρίσα προϊστορικά και μέχρι τη Βυζαντινή περίοδο ήταν κτισμένη στην περιοχή που εκτείνεται απ’ το δυτικό άκρο της παραλίας των Βατερών προς το ακρωτήρι του Αγίου Φωκά, όπου και υπήρχε το μοναδικό σχεδόν φυσικό λιμανάκι του νότιου τμήματος του νησιού. Το όνομα της λέγεται ότι το πήρε απ’ τή Βρισηίδα, κόρη ιερέως κατά την εποχή του Τρωικού πολέμου. Σε απόσταση 800 περίπου μέτρων βρίσκεται ένα πηγάδι, που οι χωριανοί ονομάζουν μέχρι σήμερα «Αχιλλοπήγαδο», δηλαδή πηγάδι του Αχιλλέα, γιατί λέγεται ότι ο Αχιλλέας εκεί πότιζε τα άλογα του. Οι Γατελούζοι που ήρθαν στη συνέχεια χτίζοντας τον «Παλιόπυργο» σε μοναδική θέση ήλεγχαν και το νέο και το παλιό χωριό μαζί με τη θαλάσσια περιοχή του λιμανιού του Αγ. Φωκά.
Αξιόλογο είναι το ξυλόγλυπτο τέμπλο της εκκλησίας Ζωοδόχου Πηγής, που με εξαιρετική λεπτότητα εικονίζει παραστάσεις της παλαιάς και καινής διαθήκης.
Στην Βρίσα υπήρξαν ελαιοτριβείο και εργοστάσιο κατασκευής πλίνθων και άλλων κεραμικών.
Υπάρχει η Συλλογή Φυσικής Ιστορίας όπου φυλάσσονται τα παλαιοντολογικά ευρήματα που είναι μοναδικής αξίας στον κόσμο. Το 1999 έγινε το στον Πολιχνίτο και στην Βρίσα, με την συμμετοχή διεθνούς φήμης επιστημόνων.

Σχεδόν όλα τα κτίρια του οικισμού χαρακτηρίστηκαν μη κατοικήσιμα μετά τον σεισμό του 2017.
Μακαέ Εσπόρτε Φουτεμπόλ Κλούμπε

Η Μακαέ Εσπόρτε Φουτεμπόλ Κλούμπε είναι βραζιλιάνικη ποδοσφαιρική ομάδα από την πόλη Μακαέ. Ιδρύθηκε στις 17 Ιουλίου 1990. Έδρα της ομάδας είναι το Estádio Cláudio Moacir de Azevedo, χωρητικότητας 10500 θεατών. Συμμετέχει στην Campeonato Brasileiro Série C.
Όκλαντ Σίτι ΦΚ

Η Όκλαντ Σίτι ΦΚ (αγγλικά: "Auckland City FC") είναι ποδοσφαιρικός σύλλογος με έδρα το Όκλαντ, τη μεγαλύτερη πόλη της Νέας Ζηλανδίας. Ο σύλλογος αγωνίζεται στην ASB Premiership (παλαιότερα γνωστή ως Ποδοσφαιρικό Πρωτάθλημα Νέας Ζηλανδίας), η οποία αποτελεί την υψηλότερη εθνική κατηγορία ποδοσφαίρου στη χώρα. Η Όκλαντ Σίτι ΦΚ παίζει τους εντός έδρας αγώνες στο Κίγουιτι Στριτ στο Σάντρινγκχαμ του Όκλαντ.
Νασιονάλ Ατλέτικο Κλούμπε

Η Νασιονάλ Ατλέτικο Κλούμπε είναι μια βραζιλιάνικη, ποδοσφαιρική ομάδα από την πόλη Σάο Πάολο. Ιδρύθηκε στις 16 Φεβρουαρίου 1919. Έδρα της ομάδας είναι το Estádio Nicolau Alayon, χωρητικότητας 9650 θεατών. Το 1995 συμμετείχε στην Campeonato Brasileiro Série C όπως και το 1998.
Νασιονάλ Φουτεμπόλ Κλούμπε

Η Νασιονάλ Φουτεμπόλ Κλούμπε είναι μια βραζιλιάνικη, ποδοσφαιρική ομάδα από την πόλη Μανάους. Ιδρύθηκε στις 13 Ιανουαρίου 1912. Έδρα της ομάδας είναι το Αρένα Αμαζόνια, χωρητικότητας 46000 θεατών. Το 1975 η ομάδα συμμετείχε στο Πρωτάθλημα ποδοσφαίρου ανδρών Βραζιλίας. όπως και το 1985.
Γκρέμιο Εσπορτίβο Μπραζίλ

Η Γκρέμιο Εσπορτίβο Μπραζίλ είναι μια βραζιλιάνικη, ποδοσφαιρική ομάδα. Ιδρύθηκε στις 7 Σεπτεμβρίου 1911. Έδρα της ομάδας είναι το Bento Freitas, χωρητικότητας 18000 θεατών. Συμμετέχει στην Gauchão Série A2. Μεγαλύτερη επιτυχία στην ιστορία της ομάδας είναι η συμμετοχή στο Πρωτάθλημα ποδοσφαίρου ανδρών Βραζιλίας το 1985, φτάνοντας μέχρι τα ημιτελικά, αποκλείοντας την Κλούμπε ντε Ρεγκάτας ντο Φλαμένγκο.
Ολαρία Ατλέτικο Κλούμπε

Η Ολαρία Ατλέτικο Κλούμπε είναι μια παραδοσιαική, βραζιλιάνικη ποδοσφαιρική ομάδα από το Ρίο ντε Τζανέιρο. Ιδρύθηκε την 1η Ιουλίου 1915. Έδρα της ομάδας είναι το Estádio da Rua Bariri, χωρητικότητας 11000 θεατών. Το 1974 συμμετείχε στο Πρωτάθλημα ποδοσφαίρου ανδρών Βραζιλίας. Το 1981 κέρδισε την Série C.
Παϊσαντού Σπορτ Κλαμπ

Η Παϊσαντού Σπορτ Κλαμπ είναι μια βραζιλιάνικη, ποδοσφαίρικη ομάδα από την πόλη Μπελέμ. Ιδρύθηκε στις 3 Φεβρουαρίου 1914. Έδρα της ομάδας είναι το Estádio da Curuzú, χωρητικότητας 12000 θεατών. Συμμετέχει στη Campeonato Brasileiro Série C.
Ασοσιασάο Ατλέτικα Πόντε Πρέτα

Η Ασοσιασάο Ατλέτικα Πόντε Πρέτα είναι μια βραζιλιάνικη ποδοσφαιρική ομάδα. Ιδρύθηκε στις 11 Αυγούστου 1900. Έδρα της ομάδας είναι το Estádio Moisés Lucarelli, χωρητικότητα 19722 θεατών. Συμμετέχει στο Πρωτάθλημα ποδοσφαίρου ανδρών Βραζιλίας.
Παρανά Κλούμπε

Η Παρανά Κλούμπε είναι βραζιλίανικη, ποδοσφαιρική ομάδα. Ιδρύθηκε στις 19 Δεκεμβρίου 1989 στην Κουριτίμπα, Παρανά (πολιτεία). Έδρα της ομάδας είναι το Estádio Vila Capanema, χωρητικότητας 20000 θεατών. Συμμετέχει στην Campeonato Brasileiro Série B.
Κλούμπε ντο Ρέμο

Η Κλούμπε ντο Ρέμο είναι μια βραζιλιάνικη, ποδοσφαιρική ομάδα από την πόλη Μπελέμ. Ιδρύθηκε στις 5 Φεβρουαρίου 1905. Έδρα της ομάδας είναι το Baenão, χωρητικότητας 17518 θεατών. Συμμετέχει στη Campeonato Brasileiro Série D.
Σάντα Κρουζ Φουτεμπόλ Κλούμπε

Η Σάντα Κρουζ Φουτεμπόλ Κλούμπε είναι μια βραζιλιάνικη, ποδοσφαιρική ομάδα από την πόλη Ρεσίφε. Ιδρύθηκε στις 3 Φεβρουαρίου 1914. Έδρα της ομάδας είναι το Estádio do Arruda, χωρητικότητας 60044 θεατών. Συμμετέχει στη Campeonato Brasileiro Série B.
Ασοσιασάο Πορτουγκέσα ντε Ντεσπόρτος

Η Ασοσιασάο Πορτουγκέσα ντε Ντεσπόρτος είναι ένας βραζιλιάνικος, αθλητικός σύλλογος και ποδοσφαιρική ομάδα από το Σάο Πάολο. Ιδρύθηκε στις 4 Αυγούστου 1920. Έδρα της ομάδας είναι το Estádio do Canindé, χωρητικότητας 21.004 θεατών. Συμμετέχει στο Πρωτάθλημα ποδοσφαίρου ανδρών Βραζιλίας.
Σπορτ Κλουμπ ντο Ρεσίφε

Η Σπορτ Κλουμπ ντο Ρεσίφε ή αλλιώς Σπόρτ, είναι ένας βραζιλιάνικος, αθλητικός σύλλογος από την πόλη Ρεσίφε. Ιδρύθηκε στις 13 Μαΐου 1905. Έδρα της ποδοσφαιρικής ομάδας είναι το Ilha do Retiro, χωρητικότητας 32.983 θεατών. Συμμετέχει στο Πρωτάθλημα ποδοσφαίρου ανδρών Βραζιλίας ενώ έχει κατακτήσει 1 φορά το πρωτάθλημα.
Ασοσιασάο Ντεσπορτίβα Σάο Καετάνο

Η Ασοσιασάο Ντεσπορτίβα Σάο Καετάνο είναι μια βραζιλιάνικη, ποδοσφαιρική ομάδα από την πόλη Σάο Καετάνο Ντο Σουλ, Βραζιλία. Ιδρύθηκε στις 4 Δεκεμβρίου 1989. Έδρα της ομάδας είναι το Estádio Anacleto Campanella, χωρητικότητας 22738 θεατών. Συμμετέχει στην Campeonato Brasileiro Série C.
Σάο Κριστοβάο ντε Φουτεμπόλ ε Ρεγκάτας

Η Σάο Κριστοβάο ντε Φουτεμπόλ ε Ρεγκάτας είναι μια παραδοσιακή, ποδοσφαιρική ομάδα από το Ρίο ντε Τζανέιρο. Ιδρύθηκε στις 12 Οκτωβρίου 1898. Έδρα της ομάδας είναι το Estádio Figueira de Melo, χωρητικότητας 8000 θεατών. Η ομάδα συμμετείχε στο Πρωτάθλημα ποδοσφαίρου ανδρών Βραζιλίας το 2000.
Τούνα Λούζο Μπραζιλέιρα

Η Τούνα Λούζο Μπραζιλέιρα είναι μια βραζιλιάνικη, ποδοσφαιρική ομάδα από την πόλη Μπελέμ. Ιδρύθηκε την 1η Ιανουαρίου 1903. Έδρα της ομάδας είναι το Estádio Francisco Vasques, χωρητικότητας 5000 θεατών. Συμμετέχει στην Campeonato Brasileiro Série C.
Σεαρά Σπόρτιγνκ Κλαμπ

Η Σεαρά Σπόρτιγνκ Κλαμπ είναι μια βραζιλιάνικη, ποδοσφαιρική ομάδα από την πόλη Φορταλέζα. Ιδρύθηκε στις 2 Ιουνίου 1914. Έδρα της ομάδας είναι το Castelão Stadium, χωρητικότητας 67037. Συμμετέχει στην Campeonato Brasileiro Série B. Η ομάδα μετράει αρκετές συμμετοχές στο Πρωτάθλημα ποδοσφαίρου ανδρών Βραζιλίας.
Ασοσιασάο Ντεσπορτίβα Φεροβιάρια Βάλε ντο Ρίο Ντόσε

Η Ασοσιασάο Ντεσπορτίβα Φεροβιάρια Βάλε ντο Ρίο Ντόσε είναι μια βραζιλιάνικη, ποδοσφαιρική ομάδα. Ιδρύθηκε στις 17 Ιουνίου 1963. Έδρα της ομάδας είναι το Estádio Engenheiro Alencar Araripe, χωρητικότητας 22600 θεατών. Η ομάδα έχει αρκετές συμμετοχές στο Πρωτάθλημα ποδοσφαίρου ανδρών Βραζιλίας, με πρώτη το 1974 και τελευταία το 1993.
Παλαιχώρι Ορεινής

Το Παλαιχώρι Ορεινής είναι κοινότητα της επαρχίας Λευκωσίας στην Κύπρο.
Τέμενος Περτεβνιγιάλ Βαλιντέ Σουλτάνα

thumb|362x362px|Το τέμενος Περτεβνιγιάλ Βαλιντέ Σουλτάνα
Το Τέμενος Περτεβνιγιάλ Βαλιντέ Σουλτάνα (τούρκικα: Pertevniyal Valide Sultan Camii) είναι ένα οθωμανικό τέμενος στην Κωνσταντινούπολη και συγκεκριμένα στην γειτονιά Ακσαράι, δίπλα από το σχολείο της γειτονιάς.
ΕΣ Τρουά ΑΚ

Η ΕΣ Τρουά ΑΚ είναι γαλλική, ποδοσφαιρική ομάδα από την πόλη Τρουά. Ιδρύθηκε το 1986. Έδρα της ομάδας είναι το Σταντ ντε λ'Ωμπ, χωρητικότητας 21684 θεατών. Συμμετέχει στην Λιγκ 2. Η ομάδα έχει 3 συμμετοχές στην Λιγκ 1 (1998-99, 2005-06, 2012-13). Το 2001 κατέκτησε το Κύπελλο Ιντερτότο ΟΥΕΦΑ.
Κώστας Καπλάνης

Ο Κώστας Καπλάνης (Σμύρνη, 1921 - 2 Μαρτίου 1997) ήταν Έλληνας συνθέτης, από τους σημαντικότερους του ρεμπέτικου ήχου.
Miss Violence

Το Miss Violence είναι ελληνική ταινία του 2013 σε σκηνοθεσία Αλέξανδρου Αβρανά, που έλαβε μέρος στο διαγωνιστικό τμήμα του Φεστιβάλ Κινηματογράφου της Βενετίας, αποσπώντας τον Αργυρό Λέοντα (Βραβείο Καλύτερης Σκηνοθεσίας) καθώς και το πρώτο Βραβείο Ανδρικής Ερμηνείας "Volpi Cup" για την ερμηνεία του πρωταγωνιστή Θέμη Πάνου.
Παναγιώτης Βήχος

Ο Παναγιώτης Βήχος (1944-2013) ήταν Έλληνας μουσικοσυνθέτης και μουσικός και ήταν ενταγμένος στην Αριστερά.
Chaos Break

Το Chaos Break είναι βιντεοπαιχνίδι επιβίωσης τρόμου που αναπτύχθηκε από την EON Digital Entertainment για το PlayStation. Κυκλοφόρησε στις 27 Ιανουαρίου του 2000 στην Ιαπωνία και στις 8 Δεκεμβρίου του ίδιου έτους στην Ευρώπη.
Κώστας Μπεχλιβανίδης

Ο Κώστας Μπεχλιβανίδης είναι παλαίμαχος ποδοσφαιριστής που διακρινόταν στη θέση του αριστερού οπισθοφύλακα και νυν προπονητής ποδοσφαίρου. Αγωνίσθηκε για δέκα συνεχόμενα χρόνια στον Ιωνικό, του οποίου διετέλεσε και αρχηγός. Ξεπέρασε τις 100 συμμετοχές (συνολικά είχε 108) στο πρωτάθλημα της Α΄Εθνικής, με τα χρώματα δυο διαφορετικών συλλόγων, εκ των οποίων 15 συμμετοχές με το Αιγάλεω και 93 με τον Ιωνικό. Το 1989 κέρδισε για πρώτη φορά την άνοδο με τον Ιωνικό από τη Β΄Εθνική στην Α΄Εθνική.

Γεννήθηκε στον Πειραιά στις 20 Αυγούστου του 1964 και ξεκίνησε τον αθλητισμό από τους ερασιτέχνες του ΟΣΦΠ. Το Δεκέμβριο του 1983 παραχωρήθηκε για 1,5 έτος σαν δανεικός στον Αιγάλεω Α.Ο., με τον οποίο την πρώτη χρονιά είχε μόλις 1 συμμετοχή στο πρωτάθλημα, αλλά διακρίθηκε ιδιαίτερα στους αγώνες του Κυπέλλου Ελλάδας, όταν εξουδετέρωσε τον Δ. Σαραβάκο και βοήθησε την ομάδα του να προκριθεί στα ημιτελικά, σε βάρος του Πανιωνίου.

Από το καλοκαίρι του 1985 έως το καλοκαίρι του 1995 έπαιξε στον Ιωνικό, σε Α΄ Εθνική (4 σεζόν) και Β΄ Εθνική (6 σεζόν).

Έπειτα από τον τερματισμό της αγωνιστικής του καριέρας ασχολήθηκε με την προπονητική, έχοντας αναλάβει αρκετές ομάδες, κυρίως του Πειραιά και της Ανατολικής Αττικής, όπως τον Αστέρα Βάρης, τον Α.Ο. Μοσχάτου κ.α.
Βαν ΟΚ

Η Βαν ΟΚ είναι γαλλική, ποδοσφαιρική ομάδα από την πόλη Βαν. Ιδρύθηκε το 1998. Συμμετέχει στην Σαμπιονά Νασιονάλ, την τρίτη κατηγορία στο Σύστημα ποδοσφαιρικού πρωταθλήματος Γαλλίας. Έδρα της ομάδας είναι το Stade de la Rabine, χωρητικότητας 9500 θεατών.
Σταντ Φρανσαί Παρί

Η Σταντ Φρανσαί Παρί (γαλλικά: "Stade Français Paris") είναι γαλλικός επαγγελματικός σύλλογος ράγκμπι γιούνιον που εδρεύει στο 16ο διαμέρισμα του Παρισιού. Η ομάδα αγωνίζεται στο εγχώριο πρωτάθλημα Τοπ 14 και είναι ένας από τους πιο επιτυχημένους γαλλικούς συλλόγους της σύγχρονης εποχής.

Ο σύλλογος συστάθηκε στην παρούσα μορφή του το 1995 με τη συγχώνευση του τμήματος ράγκμπι γιούνιον της Σταντ Φρανσαί με την ΚΑΣΖ Παρί. Παραδοσιακή έδρα της ομάδας είναι το Σταντ Ζαν-Μπουάν, αν και ο σύλλογος ορισμένες φορές χρησιμοποιεί ως έδρα του το Σταντ ντε Φρανς από την περίοδο 2005-2006. Την περίοδο 2010-2011 χρησιμοποιούσε το Σταντ Σαρλετύ στο Παρίσι, αργότερα όμως επέστρεψε στη φυσική της έδρα η οποία ανακατασκευάστηκε.

Η ομάδα συμμετείχε στον πρώτο τελικό του γαλλικού πρωταθλήματος το 1892, ενώ κατέκτησε πολυάριθμους τίτλους στις αρχές της δεκαετίας του 1900. Η Σταντ Φρανσαί αγωνίστηκε για περίπου 50 χρόνια σε κατώτερες κατηγορίες του γαλλικού ράγκμπι γιούνιον, έως ότου την ανέλαβε ο επιχειρηματίας Μαξ Γκουατζινί το 1992, με στόχο την ανάδειξη της ομάδας, η οποία επέστρεψε στην κορυφαία κατηγορία σε μόλις πέντε αγωνιστικές περιόδους, ενώ κατέκτησε τέσσερα γαλλικά πρωταθλήματα σε επτά χρόνια.

Μετά από μια οικονομική κρίση που μάστιζε το σύλλογο το 2011, ο Γκουατζινί πούλησε το πλειοψηφικό πακέτο των μετοχών του και παραιτήθηκε από πρόεδρος του συλλόγου. Από το 2009 έως το 2015, η ομάδα δεν κατάφερε να φτάσει στις τελικές φάσεις. Το 2015 σηματοδότησε μια αναγέννηση γι' αυτή, καθώς η ομάδα έφτασε στις τελικές φάσεις και κέρδισε τρία παιχνίδια στη σειρά, εναντίον των Ρασίνγκ Μετρό, Τουλόν και Κλερμόν, ενώ στέφθηκε πρωταθλήτρια στην Τοπ 14.
ΣΑΣ Επινάλ

Η ΣΑΣ Επινάλ είναι γαλλική ποδοσφαιρική ομάδα από την κοινότητα Επινάλ. Ιδρύθηκε το 1941. Συμμετέχει στη Σαμπιονά Νασιονάλ. Έδρα της ομάδας είναι το Σταντ ντε λα Κολομπιέρ, χωρητικότητας 8000 θεατών. Χρώματα της ομάδας είναι το κίτρινο και το μπλε.
ΟΣΖΑ Καρκεφού

Η ΟΣΖΑ Καρκεφού είναι μια γαλλική, ποδοσφαιρική ομάδα από την πόλη Καρκεφού. Ιδρύθηκε το 1942. Συμμετέχει στη Σαμπιονά Νασιονάλ. Έδρα της ομάδας είναι το Stade du Moulin-Boisseau, χωρητικότητας 3500 θεατών.
Power metal

Το Power metal είναι είδος της heavy metal μουσικής, το οποίο προέρχεται από το συνδυασμό του New Wave of British Heavy Metal με το Speed Metal. Χαρακτηρίζεται από up tempo ρυθμούς και συχνά συνδυάζεται με συμφωνικά μουσικά στοιχεία. Η στιχουργική του είδους βασίζεται σε επικά και φανταστικά θέματα, με δραματικά και δυναμικά ρεφρέν.
Παρουσιάστηκε στα μέσα της δεκαετίας του '80 στις Ηνωμένες Πολιτείες με ήχο βασισμένο στο speed metal και στην Ευρώπη και την Ιαπωνία με πιο μελωδικό ήχο και συχνότερη χρήση πλήκτρων.
ΦΚ Μαρτίγκ

Η ΦΚ Μαρτίγκ είναι μια γαλλική ποδοσφαιρική ομάδα. Ιδρύθηκε το 1921. Έδρα της ομάδας είναι το Stade Francis Turcan, χωρητικότητας 11500 θεατών. Συμμετέχει στο Ερασιτεχνικό Πρωτάθλημα Γαλλίας. Μεγαλύτερη επιτυχία της ομάδας είναι ο προβιβασμός της στη Λιγκ 1 το 1993, στην οποία παρέμεινε για 3 περιόδους.
ΟΣΛ Ντανκέρκ

Η ΟΣΛ Ντανκέρκ είναι γαλλική, ποδοσφαιρική ομάδα από την Δουνκέρκη. Ιδρύθηκε το 1919. Έδρα της ομάδας είναι το Stade Marcel-Tribut, χωρητικότητας 4200 θεατών. Συμμετέχει στη Σαμπιονά Νασιονάλ. Χρώματα της ομάδας είναι το μπλε και το λευκό. Το 1929 έφτασε στα ημιτελικά του Κυπέλλου Γαλλίας.
Λε Μαν ΦΚ

Η Λε Μαν ΦΚ ήταν γαλλική, ποδοσφαιρική ομάδα από την πόλη Λε Μαν. Η ομάδα ιδρύθηκε το 1985. Έδρα της ομάδας ήταν το MMArena, χωρητικότητας 25000 θεατών. Διαλύθηκε τον Οκτώβριο του 2013. Είχε συμμετοχές στην Λιγκ 1, Λιγκ 2 και στο Σαμπιονά Νασιονάλ.
Λιμόζ ΦΚ

Η Λιμόζ Φουτμπόλ Κλαμπ, συντομευμένη σε "Λιμόζ ΦΚ", είναι γαλλική ποδοσφαιρική ομάδα με έτος ίδρυσης το 1947 και έδρα την πόλη Λιμόζ του Λιμουζέν. Ο σύλλογος, έχοντας στην προεδρία του τον Ζεράρ Σεβαλιέ, αγωνίζεται για την σεζόν 2012-13 στο CFA 2 και πιο συγκεκριμένα τον Ζ΄ Όμιλο της διοργάνωσης. Αποτελεί, ταυτόχρονα και την σημαντικότερη ποδοσφαιρική ομάδα της ευρύτερης περιοχής.
ΑΣ Κάννες

Η ΑΣ Κάννες είναι γαλλική ποδοσφαιρική ομάδα από τις Κάννες. Η ομάδα ιδρύθηκε το 1902. Συμμετέχει στο Ερασιτεχνικό Πρωτάθλημα Γαλλίας, την τέταρτη κατηγορία στο Σύστημα ποδοσφαιρικού πρωταθλήματος Γαλλίας. Έδρα της ομάδας είναι το Σταντ Πιέρ-ντε-Κουμπερτέν (Κάννες), χωρητικότητας 16000 θεατών. Η ομάδα ήταν ιδρυτικό μέλος της Λιγκ 1 και ήταν φιναλιστ στο Γαλλικό πρωτάθλημα ποδοσφαίρου ανδρών 1932-33. Τελευταία συμμετοχή της ομάδας στην Λιγκ 1 ήταν την περίοδο 1997-98.
ΟΣ Μπουλόν

Η ΟΣ Μπουλόν είναι γαλλική, ποδοσφαιρική ομάδα από την Βουλώνη. Ιδρύθηκε το 1898. Έδρα της ομάδας είναι το Stade de la Libération, χωρητικότητας 15004 θεατών. Συμμετέχει στη Σαμπιονά Νασιονάλ, αφότου διαβαθμίστηκε από την Λιγκ 2 την περίοδο 2011-12. Μεγαλύτερη επιτυχίας της ομάδας είναι η συμμετοχή στα ημιτελικά του Κυπέλλου Γαλλίας την περίοδο 1936-37.
ΟΣ Ορλεάν

Η ΟΣ Ορλεάν είναι μια γαλλική, ποδοσφαιρική ομάδα από την Ορλεάνη. Ιδρύθηκε το 1920. Έδρα της ομάδας είναι το Stade de la Source, χωρητικότητας 5050 θεατώμ. Συμμετέχει στη Σαμπιονά Νασιονάλ, την τρίτη κατηγορία στο Σύστημα ποδοσφαιρικού πρωταθλήματος Γαλλίας.
Ολιμπίκ Αλές

Η Ολιμπίκ Αλές είναι μια γαλλική, ποδοσφαιρική ομάδα από την κοινότητα Αλές. Ιδρύθηκε το 1923. Έδρα της ομάδας είναι το Stade Pierre Pibarot, χωρητικότητας 10000 θεατών. Συμμετέχει στην Division d'Honneur Régionale, την έβδομη κατηγορία Γαλλίας. Παλαιότερα, η ομάδα συμμετείχε 6 περιόδους στη Λιγκ 1.
Γιώργος Πανταζής

Ο Γιώργος Πανταζής είναι Έλληνας παλαίμαχος ποδοσφαιριστής, πρώτος σκόρερ στην ιστορία του Πανσερραϊκού με 70 συνολικά τέρματα και πρωταθλητής της Β΄Εθνικής, την περίοδο 1979-80, όπως και πρώτος σκόρερ του Βορείου Ομίλου της, την ίδια περίοδο, με 25 γκολ.

Γεννήθηκε στις Σέρρες και αγωνίσθηκε επί δέκα συνεχόμενα έτη στον Πανσερραϊκό (1976-1984). Το Δεκεμβριο του 1984 μετεγγράφηκε στον Αιγάλεω Α.Ο., με τον οποίο συμμετείχε τόσο στην Α΄Εθνική (1 γκολ), όσο και στη Β΄Εθνική, τη σεζόν 1985-86 (7 γκολ). Αγωνιζόταν σαν ηγετικός μεσοεπιθετικός, με έφεση στο σκοράρισμα ακόμη και με κεφαλιές, παρά το σχετικά μικρό του ανάστημα. Κύρια προσόντα του ήταν η ευελιξία μέσα στην αντίπαλη περιοχή και η μεγάλη ταχύτητα. Είναι μέλος του Συλλόγου βετεράνων ποδοσφαιριστών του Πανσερραϊκού.
ΕΣ Ουασκεάλ

Η ΕΣ Ουασκεάλ είναι μια γαλλική, ποδοσφαιρική ομάδα από την Ουασκεάλ. Ιδρύθηκε το 1924. Έδρα της ομάδας είναι το Stadium Lille Metropole - Terrain n°1, χωρητικότητας 500 θεατών. Συμμετέχει στο Ερασιτεχνικό Πρωτάθλημα Γαλλίας. Καλύτερη περίοδος της ομάδας ήταν μεταξύ 1998 και 2003 όταν η ομάδα συμμετείχε στη Λιγκ 2.
Ροντέζ ΑΦ

Η Ροντέζ ΑΦ είναι μια γαλλική ποδοσφαιρική ομάδα από την Ροντέζ. Ιδρύθηκε το 1929. Έδρα της ομάδας είναι το Stade Paul Lignon, χωρητικότητας 5955 θεατών. Συμμετέχει στη Λιγκ 2. Καλύτερη περίοδος στην ιστορία της ομάδας ήταν την περίοδο 1988-1993 όταν συμμετείχε στη Λιγκ 2.
Σαμουά Νιορταί ΦΚ

Η Σαμουά Νιορταί ΦΚ είναι μια γαλλική, ποδοσφαιρική ομάδα. Ιδρύθηκε το 1925. Έδρα της ομάδας είναι το Stade René Gaillard, χωρητικότητας 10898 θεατών. Συμμετέχει στη Λιγκ 2. Μετράει μία συμμετοχή στη Λιγκ 1 την περίοδο 1987-88.
ΚΣ Σεντάν-Αρδέννες

Η ΚΣ Σεντάν-Αρδέννες είναι γαλλική ποδοσφαιρική ομάδα από την πόλη Σεντάν-Αρδέννες. Ιδρύθηκε το 1919. Συμμετέχει στο Σαμπιονά Νασιονάλ. Έδρα της ομάδας είναι το Stade Louis Dugauguez, χωρητικότητας 23189.
ΟΦΚ Σαρλβίλ

Η ΟΦΚ Σαρλβίλ είναι μια γαλλική, ποδοσφαιρική ομάδα από την πόλη Σαρλβίλ-Μεζιέρ. Συμμετέχει στην Division d'honneur, την 6η κατηγορία στο Σύστημα ποδοσφαιρικού πρωταθλήματος Γαλλίας. Ιδρύθηκε το 1904. Έδρα της ομάδας είναι το Stade Municipal du Petit Bois, χωρητικότητας 3000 θεατών. Από το 1935 έως το 1939 συμμετείχε στη Λιγκ 2. Το 1936 έφτασε στον τελικό του Κυπέλλου Γαλλίας, χάνοντας από την Ρασίνγκ Κλαμπ ντε Φρανς – Κολόμπ 92.
Λουίς Φερναντές

Ο Λουίς Φερναντές, γεννημένος στις 2 Οκτωβρίου 1959 στην Ταρίφα (Ισπανία), είναι πρώην διεθνής ποδοσφαιριστής ο οποίος αγωνιζόταν στην θέση του μέσου, ενώ στη συνέχεια εργάστηκε ως προπονητής, καθώς και ραδιοφωνικός σχολιαστής και παραγωγός. Είναι παρουσιαστής της εκπομπής "Luis Attaque" στον γαλλικό ραδιοφωνικό σταθμό RMC.
Τουλούζ ΦΚ (1937)

Η Τουλούζ ΦΚ (1937) ήταν γαλλική ποδοσφαιρική ομάδα από την Τουλούζη. Ιδρύθηκε το 1937 και διαλύθηκε το 1967. Έδρα της ομάδας ήταν το Stadium municipal de Toulouse. Είχε κατακτήσει 1 Κύπελλο Γαλλίας το 1957 και 1 πρωτάθλημα Λιγκ 2 το 1953. Το 1967 πώλησε τους ποδοσφαιριστές και τη θέση της στη Λιγκ 1 στην Ρεντ Σταρ ΦΚ. Τρία χρόνια αργότερα, ιδρύθηκε σην Τουλούζη η Τουλούζ ΦΚ.
Θάνος Χρήστου

Ο Θάνος Χρήστου (1960-2013) ήταν Έλληνας ιστορικός τέχνης με πλούσιο συγγραφικό και ερευνητικό έργο για την εξέλιξη της ελληνικής τέχνης, ιδιαιτέρως της Επτανήσου και ειδικότερα της Κέρκυρας και αναπληρωτής καθηγητής Ιστορίας της Τέχνης του Πανεπιστημίου Ιωαννίνων.
Αθανάσιος Τσαλτάκης

Ο λοχαγός Αθανάσιος Τσαλτάκης γεννήθηκε το 1850 στο χωριό Ζοριάνος του δήμου Κροκυλείου του νομού Φωκίδος. Θυσίασε την ζωή του στις 7 Μαϊου 1897 στις μάχες των υψωμάτων της “Ταράτσας” στα βόρεια της Λαμίας. Κατατάχθηκε στον Ελληνικό Στρατό ως εθελοντής και την 1-8-1872 έγινε δεκανέας. Ακολούθως έλαβε τους βαθμούς: το 1877 Λοχίας, το 1881 Ανθ/στής, το 1882 Ανθ/γός, το 1890 Υπολοχαγός και το 1895 Λοχαγός Β΄ τάξεως. Η λήξη του Ελληνοτουρκικού πολέμου του 1897 βρήκε το Ελληνικό στράτευμα διαλυμένο και τους Τούρκους να προελαύνουν προς την Λαμία σχεδόν ανενόχλητοι. Οι μόνες εστίες αντίστασης στήνονταν αυθόρμητα και εκ των ενόντων από μεμονωμένα τμήματα , ανάμεσα στους οποίους και ο Τσαλτάκης με ένα μικρό τμήμα Ρουμελιωτών ευζώνων. Η μικρή του μονάδα οχυρώθηκε στα υψώματα της Καμηλόβρυσης και της Ταράτσας , έξω από την Λαμία ,στις πλαγιές της Οθρυος. Προσπάθησε να καθυστερήσει την τούρκικη προέλαση ,αν και γνώριζε ότι αυτή η απόφαση του ήταν ριψοκίνδυνη και τολμηρή . Στόχος του ήταν η ανασύνταξη των ελληνικών δυνάμεων και η σωτηρία της Λαμίας . Πράγματι επιβραδύνθηκε η τούρκικη προέλαση η οποία συνεχιζόταν παρά την ανακωχή ( όπως έγινε 77 χρόνια αργότερα στην Κύπρο), που είχε συμφωνηθεί με αποφασιστική παρέμβαση του τσάρου Νικολάου. Ο Τσαλτάκης όμως στην προσπάθεια αυτή έχασε την ζωή του. Όμως μαζί με άλλους μαχητές κατάφεραν να αποτρέψουν την κατάληψη και της Λαμίας από τους Τούρκους.

Στην περιοχή της Ξηριώτισσας βρίσκεται το στρατόπεδο «Τσαλτάκη» το οποίο πήρε την ονομασία του προς τιμήν του.